Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 944/12/3309	Trenčín, 13.3.2013
EEČ : 2-28-73-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 22.09.2012 v čase asi o 24,00 hod. v obci XXXXX XXXXX pred miestnym pohostinstvom, na mieste verejnosti prístupnom XXXXX dvakrát udrel päsťou do oblasti pravého oka, načo sa XXXXX predklonil a XXXXX pokračoval v útoku tak, že ho dvakrát kopol do oblasti tváre, čím mu spôsobil zranenie pravého oka, ktorí si vyžiadalo jednorazové ošetrenie vo FN XXXXX bez práceneschopnosti.

Odôvodnenie: 
	Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.   

Obvinený mladistvý uviedol, že súhlasí s výkonom mediácie a so schválením zmieru. Skutok oľutoval a slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný. S ukončením trestnej veci schválením zmieru a zastavením trestného stíhania súhlasili i zákonná zástupkyňa mladistvého, obhajca mladistvého, ako aj zástupkyňa orgánu povereného starostlivosťou o mládež. 

Poškodený vyjadril súhlas s ukončením trestnej veci schválením zmieru, nežiadal a neuplatňoval si žiadnu náhradu škody, nakoľko táto nevznikla a súčasne prijal ospravedlnenie sa obvineného. 

Vzhľadom na povahu veci a ukončenie trestného stíhania schválením zmieru bolo nevyhnutné uhradiť sumu na všeobecne prospešné účely, kde s poukazom na vek mladistvého je primeranou sumou 25,-Eur. Suma vo výške 25,-Eur bola uhradená dňa 27.02.2013.

Obvinený ml. XXXXX doposiaľ nebol súdne stíhaný ani priestupkovo riešený. V mieste bydliska na obvineného sťažnosti podané neboli.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob rozhodnutia je dostačujúci.

Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka